วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่าย
18 พ.ย. 2558

 
ภาครวมตลาดภาคเช้า
ดัชนี SET ช่วงเช้าปิดลบ 1,383.31 (-6.86 จุด,-0.49%) กรอบ 1382-1394 มูลค่าการซื้อขาย  17,090.671 ลบ.  เรียงลำดับมูลค่าการซื้อขาย ENERG ICT CONMAT BANK FOOD FIN PROP HELTH TRANS  ตามลำดับ ตลาดภูมิภาคผันผวน [Nikkei 225+0.79%][FBMKLCI -0.07%][HSI +0.10%][SSE +0.17%][TAIEX -0.94%] โดยตลาดหุ้นโตเกียวปิดภาคเช้าพุ่งขึ้นในวันนี้ เนื่องจากบรรยากาศการซื้อขายได้รับแรงหนุนจากการปรับตัวขึ้นของตลาดหุ้นสหรัฐและยุโรปเมื่อคืนนี้ และมีปัจจัยบวกจากเงินเยนอ่อนค่าลงเมื่อเทียบกับดอลลาร์ หนุนหุ้นกลุ่มส่งออกพุ่งขึ้นอย่างแข็งแกร่ง ติดตามรายงานการประชุมนโยบายการเงินของเฟด ในวันพุธนี้ตามเวลาสหรัฐ เพื่อจับสัญญาณว่าเฟดจะปรับขึ้นอัตราดอกเบี้ยในเดือนหน้าหรือไม่ ขณะที่ผลสำรวจล่าสุดของ CMEGroup’s Fedwatch ระบุว่า โอกาสที่เฟดจะปรับขึ้นอัตราดอกเบี้ยในการประชุมเดือนธ.ค.นั้น มีสูงเกือบ 70%
ปัจจัยไทย รองนายกฯกล่าวในงาน Thailand Economic Outlook 2016 ว่า ปี 59 จะถือเป็นปีแห่งการลงทุนขนานใหญ่ของไทย หลังจากที่รัฐบาลได้เตรียมความพร้อมในด้านต่างๆ ไว้เพื่อเอื้อต่อการลงทุนแล้ว ดังนั้น จึงถึงเวลาที่เอกชนต้องลงทุนเพื่อช่วยกันผลักดันให้เศรษฐกิจเดินหน้า พร้อมระบุว่าในครึ่งปีแรกของปี 59 รถไฟฟ้าทุกสายจะต้องพร้อมประกวดราคา มาตรการต่าง ๆ คาดว่าจะเริ่มเห็นความชัดเจนได้ตั้งแต่ไตรมาส 4/58 ประกอบกับหากไม่เกิดสถานการณ์รุนแรงกับเศรษฐกิจจีนก็เชื่อว่า GDP ของไทยในปีนี้เติบโตได้มากกว่า 3%
 
IMPACT(+) LH CENTEL AOT GLOW TU BA BLA TPIPL WHA CHG MTLS TTW BJC GFPT SPALI SSI INOX  
IMPACT(-) PTT SCC SCB CPF CPALL DTAC TRUE DELTA PTTGC CPN PTTEP BAY TMB IRPC BH IVL KBANK 
 
แนวโน้มตลาดและหุ้นที่น่าสนใจ
คาดปรับตัวลงทดสอบ 1,380 ก่อนกลับขึ้นทดสอบ 1,400 อีกครั้ง
แนวโน้มภาคบ่ายเชิงเทคนิค: ดัชนีช่วงเช้า ไม่สามารถปรับตัวผ่านแนวต้านสำคัญที่ 1,400 ได้ มีโอกาสปรับตัวลงทดสอบ 1,380 ก่อนกลับขึ้นทดสอบ 1,400 อีกครั้ง
 
ASIMAR (ราคาปิดภาคเช้า 3.44)
แนะนำซื้อเก็งกำไร เกิดสัญญาณซื้อใน MACD พร้อมยืนตัวเหนือจุดต่ำสุดวันก่อนหน้าได้ เป็นการคอนเฟิร์ม Break away gap โดยมีปริมาณการซื้อขายที่หนาแน่นเป็นตัวสนับสนุน มีโอกาสปรับตัวขึ้นต่อทดสอบ 4.00  
 
PLAT (ราคาปิดภาคเช้า 5.50)
แนะนำซื้อเก็งกำไร ระยะสั้นการแกว่งตัวแท่งเทียน สร้างฐานราคา 5.10 ได้อย่างมีนัยสำคัญ การแกว่งตัวผ่านยืน SMA25วัน 5.25-5.30 เป็นสัญญาณซื้อเก็งกำไรตาม โดยมีเป้าหมายแรกที่ 6.00 และมี 5.20 เป็นจุดตัดขาดทุน
 
ข่าวภาคเช้า (IQ)
 
– INTUCH คงเป้ารายได้ปีนี้โต 5-7% หลังธุรกิจในเครือเป็นไปตามเป้าหมาย
– EIC ส่ง”ไทย ไพร์ม”เข้าถือหุ้น 2 บ.ขยายการลงทุนในสองธุรกิจใหม่วงการกีฬา
– UREKA คาด ไตรมาส/58 เริ่มเห็นการฟื้นตัวหลังทิศทางอุตฯ ยานยนต์กระเตื้อง UREKA  มีแผนออกเครื่องจักรเก็บมันฯ-ปลูกสับปะรด-คว้านเม็ดลำไยต้นปี 59
– DTAC ชิงเปิดให้บริการ 4Gเต็มรูปแบบบนคลื่น 1800MHzในมือก่อนสิ้น พ.ย.นี้
– LPN เปิดคอนโด”ลุมพินี วิลล์ สุขุมวิท76″1.1 พันลบ.ยอดลงทะเบียน 2 พันราย    